|  |
| --- |
| MUNKATERV |
| GONDOZÁSI KÖZPONT RÓZSAFÜZÉR SZOCIÁLIS OTTHON |
| **2020.** |

Összeállította: Magonyné Körmendi Judit

Intézményvezető

Ennek a munkatervnek az a célja, hogy segítségével tervezettebben éljük mindennapi életünket és átláttassuk munkánkat, intézményünkön belül működtetett szolgáltatások minőségét megőrizzük, ill. javítsuk.

Intézményünk integrált intézmény, 2013. július 1.-től a fenntartó: Alsó-Tisza-menti Önkormányzati Társulás.

Szolgáltatás részei:

Alaptevékenysége körében ellátja:

* az étkeztetést (40 fő ellátott) - határozatlan működési engedély
* a házi segítségnyújtást (23 fő ellátott) - határozatlan működési engedély
* a nappali ellátást. (70 fő ellátott ) - határozott működési engedély 2020.12.31.

Szakosított ellátás keretében:

* bentlakásos intézményt működtet. (55 ellátottra engedélyeztetve, melyből 2019. január 01.-én 23 fő demens) - határozatlan működési engedély.

A településen népszerű a jelzőrendszeres házi segítségnyújtást (12 készülék került kihelyezésre) az Alsó-Tisza – menti Önkormányzati Társulás fenntartásában lévő Esély Szociális Alapszolgáltató Központ működteti. A jelzőrendszeres készülékek térítési díját a Tömörkény Községi Önkormányzat átvállalta, az ellátottaknak a szolgáltatás díjmentes.

Az ellátási formák biztosítását, igényléseinek módját, feltételeit részletesen a szakmai program tartalmazza.

A bővülő ellátási formák miatt egyre többen kérnek információt, tanácsot egyes szolgáltatásokról. Fontosnak tartjuk az informáltságot, segítségnyújtást a megfelelő ellátási formához való hozzájutásban, igénylésben. Információt a község lakossága a helyszínen, illetve különféle fórumokon kap, valamint a helyi sajtóban.

Intézményünk szemlélete az, hogy az időskort elfogadja annak értékeivel és nehézségeivel együtt, az idős embert pedig egyéniségként kezeli, érzékenyen figyel szükségleteire.

A munkánkat pedig szolgálatnak tekintjük, amelynek elengedhetetlen feltétele az elhívatottság.

***Étkeztetés:***

Ennek keretében biztosítunk napi egyszeri meleg ételt mindazoknak a rászoruló személyeknek, akik önmaguknak, vagy eltartottjaiknak átmenetileg, ill. tartós jelleggel a napi egyszeri meleg ételt más módon biztosítani nem tudja, valamint rendelkeznek a szükséges feltételekkel a szolgáltatás igénybevételét.

Azok számára, akinek a közlekedés nehézséget okoz, házhozszállításra van lehetőség. Egyébként a helyben fogyasztás és az elviteli lehetőség is megoldott.

A szociális étkeztetésnél folyamatosan figyelemmel kísérjük a településen egyedül élőket, szükség esetén segítséget nyújtunk az igénybevétel folyamatában házi gondozóink által.

***Házi segítségnyújtás:***

A házigondozó közreműködésével segítséget nyújtunk azoknak, akiknek a mindennapi életkoruknál, egészségi állapotuknál, vagy egyéb, hirtelen fellépő nehéz élethelyzet miatt problémát jelent.

A korábban folyamatosan a növekvő igények miatt 18 ellátottra bővítettük a szolgáltatást, de az elmúlt évben bizonyosságot adott, hogy emelt létszámmal is 100%-os kihasználtságú a házi segítségnyújtás. 2016. január 01-től már szociális segítést és személyi gondozást kaphatnak az igénybe vevők. A személyi feltételek biztosítás megtörtént, de több olyan igénybevevőt is ellátunk, aki napi 2-3 órában igényeli a házi gondozói ellátást, naponta 2-3 alkalommal inkontinencia betét cserélnek és étkeztetik a családdal együttműködve. Jelenleg a szociális segítést rehabos dolgozó látja el napi 8 órában, aki intézményvezetői 100 órás oktatásban részesült, hogy megfelelően el tudja látni ezt a feladatot.

**Célunk, hogy a házi segítségnyújtás területén várakozó listán ne legyenek, minden igényt ki tudjunk elégíteni.**

***A jelzőrendszeres házi segítségnyújtás***:

Feladatait két gondozó látja el. Foglalkoztatójuk az Esély Alapszolgáltató Központ Csongrád.

Szorosan együttműködünk az ellátottak felkutatásában, az aktuális kiértesítésekben és az igénybevételhez szükséges dokumentációk elkészítésében.

Mindkét gondozónő szakképzett, olyan emberek, akik nagy helyismerettel rendelkezik a tanyavilágban is.

Munkájukat a törvény előírásai szerint dokumentálják.

Célunk, hogy minden igényt felmérjünk és közvetítsünk a készülék szolgáltatója felé, ehhez minden segítséget megadunk, adminisztrációs tevékenységet továbbra is vállalom.

***Nappali ellátás:***

A Szabadság tér 1. szám alatti ingatlan Tömörkény község központi részében található, közel az üzletekhez, orvosi rendelőhöz, gyógyszertárhoz, postához, autóbuszmegállóhoz, piachoz. Az épületet nagy kert veszi körül, amely szabadidő programok rendezéséhez alkalmas. A csendes, nyugodt környezet miatt is a lakosság közkedvelt helye. A nappali ellátás épülete helyt ad a civil szervezetek programjai megvalósításának (Tömörkény István Idősek Klubja, Mozgáskorlátozottak Egyesülete, Idősek Egymásért Egyesület).

A nappali ellátásban rendszeresen megrendezésre kerülő programok nyitottak a község lakói számára és nagy érdeklődést keltenek. Az ellátottak érdeke a megszokott telephelyen biztosított szolgáltatás.

A nappali ellátás jelenleg hétfőtől péntekig tart nyitva.

A fentiek érdekében a Társulás és Tömörkény Község Önkormányzatának a **6646 Tömörkény, Szabadság tér 1. szám alatti telephelyen a nappali ellátás szolgáltatási nyilvántartás hatályának meghosszabbítása a célja**, mely által az ellátottak részére a szolgáltatás tovább biztosítható, a nappali ellátásban dolgozó munkatársak munkahelyei megtarthatóak, a telephely mostani, megszokott helyén tovább működtethető. Pályázati források kiaknázása szükséges ahhoz, hogy az épület akadálymentesítése és felújítása megtörténhessen. Az ehhez szükséges pályázat 2016 év májusában benyújtásra került a pályázat elbírálása 2017. III. negyedévében megtörtént. A pályázat lehetőséget biztosítana az épület teljes körű felújítására, új vizesblokkok létesítésére, étkezésre alkalmas helyiség és teakonyha létesítésére, a bútorzat és eszközök teljes cseréjével.

A Szabadság tér 1. szám alá költözne a Családsegítő Központ, ezzel egy helyen tudnánk a lakosság számára biztosítani a településen működő szociális szolgáltatásokat.

Továbbra is folyamatosan figyelemmel kísérjük az ellátottak egészségi állapot változását, és abban az esetben amikor úgy ítéljük meg, hogy más ellátási formában szükséges az ellátottat részére, úgy kezdeményezzük étkeztetés, házi segítségnyújtás, bentlakásos intézményi illetve jelzőrendszeres ellátási rendszerbe kerülését.

A nappali ellátásban a személyi feltételek biztosítottak. 2020. márciusába lehetőség nyílik egy plusz fő felvételelére aki szakképesítéssel rendelkezik.

A nappali ellátás épületének felújítási munkálatai megkezdődtek, a terv szerint halad a kivitelező. Továbbra is a volt Mozi épületében van a nappali ellátás szolgáltatásának biztosítása, mely csak szükségoldás. Szem előtt tartjuk, hogy ellátottaink semmilyen ellátási formában hátrányt ne szenvedjenek és zökkenőmentes legyen átalakítási munkálatok alatt is az ellátás.

Bármily nehéz is a gazdálkodás, arra törekszünk, hogy sem az ellátottak, sem a dolgozók ne szenvedjenek semmilyen hátrányt.

***Idősek otthona:***

A bentlakásos intézményben 55 idős embereknek biztosítunk olyan komplex gondozást, amellyel a mindennapi életüket könnyítjük meg.

Fizikai és egészségügyi ellátáshoz, foglalkoztatáshoz munkaterv a Rózsafüzér Szociális Otthonban külön történik– tekintve, hogy szakosított ellátásról van szó, sokrétűbb feladatokat szükséges összehangolni. Az itt dolgozó szakemberek segítségét vesszük igénybe az alapellátásoknál is: a vezető ápoló sokat segít a szociális gondozóknak egyes fizikai, vagy egészségügyi probléma megoldásában.

Intézményünkben jól összehangolt tevékenység folyik, egyes ellátási egységek egymást segítve működnek.

Jelen pillanatban 2 fő gondozó végez demens gondozó iskolát. Ez szükséges, mert az intézmény ellát demens ellátottakat is, sajnos egyre több a demens igazolás nélküli már itt élő demens ellátott is. Az ő speciális gondozási feladataik ellátása szükségessé teszi, hogy ilyen szakirányú képesítéssel rendelkezzenek gondozóink is.

A továbbképzési rendszer átalakítása miatt kötelezően előírt szakmához kötött képzéseket kell a szakdolgozóknak teljesíteni. Pályázati forrásból finanszírozva, jelen pillanatban is folyik 20 fő dolgozó képzése, örömömre szolgál, hogy nem kell eljárniuk sehova, itt helyben biztosítottak a képzési feltételek. Nem utolsó sorban, hogy ez egyáltalán nem terheli az intézményi költségvetést.

Az Önkormányzat megad minden segítséget, igyekszik az épület és az intézmény anyagi lehetőségeit számba vetve mindent megtenni annak érdekében, hogy az intézmény fennakadás nélkül működhessen. 2019. év végén önkormányzati támogatással lehetőség nyílt, hogy az intézmény belső biztonsága érdekében, illetve a jobb átláthatás miatt kamera rendszert építsünk ki, ezzel megkönnyítve a gondozók munkáját, és ellátottak biztonságát. A tervezés folyamatában vagyunk, kb. február végén megtörténik a kamerák felszerelése.

Ugyancsak év végén közel 2millió forint értékű beruházásból a főbejárati ajtók és 4 lakószoba nyílászárójának cseréje történt. Februárba megkezdték a cseréket, jelen pillanatban 1 főbejárat és 2 lakószoba már kész.

Tervezzük, hogy két földszinti lakószobába új burkolat kerüljön.

Elérkezett az az időszak, amikor már folyamatosan adódnak az épülettel gondok, vizes blokkok, nyílászárók, fűtés. Amennyire anyagi helyzetünk engedi, mindent megteszünk, az épület állagának és komfortosságának megőrzése érdekében.

A szakmai színvonal emeléséért nagy figyelmet fordítunk a személyi és tárgyi feltételek biztosítására:

* Célunk a 100%-os szakképzettség megtartása.
* Továbbra is követjük és dolgozóink számára lehetőséget biztosítunk akkreditációs pontok megszerzésére, továbbképzéseken való részvétellel
* Részt veszünk szakmai fórumokon
* Szoros kapcsolatot tarunk módszertani intézményünkkel és a társulás által fenntartott intézményekkel
* Szakmai anyagok elérhetővé tétele, tájékoztatásak nyújtása dolgozók és ellátottak részére
* A dolgozók lelki egészségvédelmére is gondot fordítunk: esetmegbeszélések, csoportkohéziót erősítő tevékenységek szervezése, munkahelyi kirándulások, közös szabadidős tevékenységek megrendezése.
* Folyamatosan figyeljük a pályázati lehetőségeket az épület részleges, vagy teljes körű felújítására
* Az egészségügyi szakfeladatok ellátására feljogosító működési engedély megszerzése is terveinkbe szerepel, ehhez viszont elengedhetetlen egészségügyi szakápoló alkalmazása, szakképesítés megszerzése. Jelenleg egy személy rendelkezik ápolói végzettséggel az intézményben.
* Személyi feltételek változását folyamatosan pótolni, szakképzett dolgozók felvételével.
* A nappali ellátás klubvezetőjének szükséges szakmai továbbképzés
* Szükséges tárgyi feltételek biztosítása, új betegágyak beszerzése, lakószobák bútorzatának egységesítése).
* Kreditpontos képzések biztosítása pályázati kiíárásokkal költségmentes oktatások szervezése helyszínen

Összegzés

Az intézményben törekszünk a gazdaságos, takarékos költséghatékony üzemeltetésre.

Komoly gondot fordítottunk a belső szabályozási rendszerre, melynek célja a törvényi utasítások betartása mellett az ütemezett, szervezett, hatékony működtetés.

Rendszeresen végezünk elégedettségi felméréseket.

Igyekszünk megfelelni minden szakmai elvárásnak, megtartva azt a belsőséges, családias légkört, mely miatt intézményünk oly kedvelt az igénybevevők körében.

Tömörkény, 2020. február 17.

Magonyné Körmendi Judit

Intézményvezető